Չուռոս

Չուռոս, քաղցր, տապակված թխվածքաբլիթ եփովի խմորից։ Ունի բազմագագաթ կտրտված աստղի տեսք կամ պարզապես կտրտված շրջանի տեսք։ Չուրոսի հայրենիքը Պորտուգալիան է, որտեղ չուրոն ավանդաբար մատուցում են նախաճաշին։ Չուրոսի տարածումը Չուռոսն լայն տարածում է գտել նաև Իսպանիայում, Լատինական Ամերիկայում, Ֆրանսիայում, Պորտուգալիայում, ԱՄՆ-ի հարավային մասում և Կարիբյան ծովի իսպանախոս կղզիներում։ Տեսակներ Տարածված են չուրոյի 2 տեսակներ. բարակ, մասնատված աստղի տեսքով, իսկ երբեմն` պայտաձև կամ լասսոյի տեսքով (ծայրին հանգույց ունեցող պարան) բարակ կամ հաստ երկար (իսպ.՝ churros rectos) կլոր կամ մասնատված աստղաձև Չուռոսի տեսքը կախված է պատրաստման եղանակից. եթե օգտագործվում է հատուկ սարք, ապա կարելի է ստանալ աստղաձև չուռոսներ, եթե պատրաստվում է ձեռքով, ապա դրանք պարզապես կլոր են լինում։ Հանդիպում են լցոնված չուռոսներ (իսպ.՝ churros porra) և շոկոլադե գլազուրով չուռոսներ (իսպ.՝ churros de chocolate)։ Ի սկզբանե չուռոսները պարզապես կլոր էին, քանի որ չուրոների տարբեր տեսակներ պատրաստելու համար սարքերը հայտնվել են համեմետաբար ուշ։ Մատանու տեսքով փքաբլիթները` այսպես կոչված «իսպանական փքաբլիթները» չուռոս չեն կոչվում։ Այդպիսի փքաբլիթները տարբեր անվանումներ ունեն` կախված լցոնից և փոշուց. բունուելո (իսպ.՝ buñuelo), դոնաթ (իսպ.՝ dónut) և այլն։ Մատուցում Իսպանացիների մոտ ընդունված է չուռոսները ընկղմել տաք շոկոլադով բաժակի մեջ կամ չուռոսի հետ մատուցել կաթով սուրճ։ Արտաքին հղումներ Շոկոլադով չուրո